אלון דוידי

אלון דוידי (נולד ב-18 באוקטובר 1973) הוא ראש עיריית שדרות, סגן יו"ר מרכז השלטון המקומי. דוידי נולד וגדל בבאר שבע בשכונה ד' לחנה ודוד דוידי. למד בישיבת בני עקיבא אהל שלמה בעיר ובישיבת ההסדר קרני שומרון ושירת כקצין בחטיבת הצנחנים וביחידה מובחרת בצה"ל. בשנת 1996 הצטרף לגרעין התורני בשדרות. הוא היה מנכ"ל הגרעין התורני בשדרות, מנהל ישיבת ההסדר בשדרות, סמנכ"ל תנועת מבראשית ויועץ לשר הבינוי והשיכון. דוידי היה מהפעילים הבולטים במחאת תושבי שדרות נגד ירי הקסאמים המתמשך מרצועת עזה על עירם החל משנות ה-2000 ובמסגרת זו הקים את המטה לביטחון שדרות. היה מועמד במקום שישי ברשימת האיחוד הלאומי בבחירות לכנסת השמונה עשרה. בשנת 2008 התמודד לראשות העיר מול דוד בוסקילה ואחלמה פרץ (אשת עמיר פרץ). הוא לא זכה בבחירות לראשות העיר, אך נבחר למועצת העיר. בבחירות לרשויות המקומיות, שנערכו באוקטובר 2013, התמודד על ראשות עיריית שדרות מטעם "הליכוד", "העבודה" ו"הבית היהודי", ונבחר לראשות העירייה. ביולי 2014 נורו רקטות מרצועת עזה אל שדרות וגרמו לנזק. ירי זה, לשדרות וליתר יישובי עוטף עזה, הוביל ליציאת צה"ל למבצע צוק איתן, ביולי-אוגוסט 2014, שבמהלכו נורו רקטות רבות לעבר העיר. חלק מהן יורטו על ידי כיפת ברזל, אך אחדות מהן פגעו בעיר וגרמו לפצועים ולנזק. במהלך המבצע, בעקבות חידוש הירי לאחר הפסקת האש, יצא דוידי בהתקפה חריפה על שר הביטחון, משה יעלון. לאחר תום המבצע התנצל דוידי בפני יעלון על דבריו. בבחירות לרשויות המקומיות שנערכו באוקטובר 2018 התמודד דוידי שוב על ראשות העירייה, וניצח בפער גדול את יריבו, עורך הדין אמיר פינטו. דוידי כיהן כראש העיר בזמן קרב שדרות, שהתרחש בעת מתקפת הפתע על ישראל בשמחת תורה ה'תשפ"ד (7 באוקטובר 2023), בו חדרו מחבלי חמאס לעיר, ורצחו עשרות תושבים ואנשי כוחות הביטחון. עקב המתקפה והלחימה שבעקבותיה פונו מהעיר כ-80% מתושביה. עקב המלחמה נדחו הבחירות לרשויות המקומיות בישראל ברשויות שפונו, לנובמבר 2024, ודוידי ממשיך בתפקידו. לקראת הבחירות לכנסת העשרים וארבע, הודיע ב-31 בינואר 2021, כי הוא עוזב את הליכוד ומצטרף למפלגת ימינה. הוא הוצב במקום השלישי ברשימה. יום לפני השבעתו התפטר דוידי מהרשימה (אך המשיך לתמוך בימינה מבחוץ), ובמקומו הושבעה עידית סילמן. במרץ 2022 ביקר בפומבי את הקמת ממשלת ישראל ה-36 בידי אנשי רשימת "ימינה", טען כי נפתלי בנט "חצה את הרוביקון" וביקר את מדיניות הממשלה. בהמשך, לאחר שמפלגת ימינה ביקשה להכריז על עמיחי שיקלי "פורש", התבטא בחריפות כנגד בנט, וקרא לחברי ימינה "להתנגד להכרזה על שיקלי כפורש ולחזור הביתה לימין". נשוי לנורית, להם שני בנים וחמש בנות. מתגורר בשדרות ומנהל אורח חיים דתי. מדיה וקבצים בנושא אלון דוידי בוויקישיתוף אלון דוידי, ברשת החברתית פייסבוק אלון דוידי, ברשת החברתית אקס (טוויטר) אלון דוידי, ביישום טלגרם אלון דוידי, ברשת החברתית אינסטגרם אלון דוידי, סרטונים בערוץ היוטיוב משולחנו של ראש העיר, באתר של עיריית שדרות הודיה כריש חזוני, ‏"צה"ל, לא התושבים, אמור להגן על מדינת ישראל", בעיתון מקור ראשון, 20 במאי 2019 ליאת רון, ‏השליחות והפוסט טראומה: ראש עיריית שדרות חושב שנתניהו עשה מהלכים גדולים אבל גם כמה טעויות, באתר גלובס, 22 באוגוסט 2020 דויד פרץ, ראש העיר שדרות אלון דוידי: "ראיתי את הכאוס והנתק בהנהגה - והחלטתי לפעול", באתר ישראל היום, 4 בפברואר 2021 ניצן קידר, "הוצאתי את שדרות ממשבר, אעשה זאת גם עם כל מדינת ישראל", באתר ערוץ 7, 25 בפברואר 2021 שיר זיו, ראש עיריית שדרות אלון דוידי: "הפליטים מאוקראינה מזכירים לי את תושבי שדרות, כואב לי עליהם", באתר ישראל היום, 17 במרץ 2022 עפרה לקס, אלון דוידי: בנט העדיף להיות ראש הממשלה מאשר לעשות את כל המאמצים כדי להקים ממשלת ימין, באתר ערוץ 7, 24 במרץ 2022 שרי מקובר־בליקוב, ‏"כשהתרעתי, השתיקו אותי. עכשיו יש לי רק בקשה אחת: זוזו הצדה" | ראש עיריית שדרות בראיון מיוחד, באתר מעריב אונליין, 27 באוקטובר 2023 אייל לוי, "אסור להפסיק את המלחמה. מי שמתעייף? שייתן לאחרים": לראש עיריית שדרות יש בטן מלאה על מי שהפקירו את העיר, באתר ישראל היום, 11 ביולי 2024 רבקי גולדפינגר, עניין אישי והפעם עם אלון דוידי, באתר ערוץ 7, 16 בנובמבר 2019 יונתן אוריך, ‏שדרות: אלון דוידי ניצח את הקרב על ראשות העיר, באתר כיפה, 23 באוקטובר 2013 עוזי ברוך, דוידי נגד יעלון: "אתה שר בלי ביטחון", באתר ערוץ 7, 8 באוגוסט 2014 תמיר סטיינמן, ‏אחרי ההשתלחות: דוידי התנצל בפני יעלון, באתר ‏מאקו‏, 2 בספטמבר 2014 סופית: ניצחון מוחץ לאלון דוידי בבחירות לראשות העיר שדרות - שדרונט, באתר www.sderonet.co.il שרי מקובר־בליקוב, ‏"כשהתרעתי, השתיקו אותי. עכשיו יש לי רק בקשה אחת: זוזו הצדה", באתר מעריב אונליין, 27 באוקטובר 2023 עמית סגל, ‏התפטרות ראשונה מהכנסת - אלון דוידי מימינה חוזר לשדרות, באתר ‏מאקו‏, 5 באפריל 2021 "נפתלי בנט חצה את הרוביקון", באתר ערוץ 7, 24 במרץ 2022 ראו: חוק יסוד: הכנסת, תיקון מס' 12 ציוץ של אלון דוידי ברשת החברתית טוויטר, 17 באפריל 2022 עניין אישי והפעם עם אלון דוידי, באתר ערוץ 7, ‏2019-11-16